kardosdrur/scandi-wiki huggingface dataset:
John Andersen (eventyrer)

John Andersen (født 30. juni 1943) er en dansk arkitekt, polarforsker, forfatter og eventyrer.

John Andersen blev uddannet som tømrer, konstruktør og arkitekt fra Kunstakademiets Arkitektskole i 1970.

Andersen har rejst i Grønland siden 1960 på meget forskellige ekspeditioner fra bjergbestigning, arkæologi (Eigil Knuth 1965-66) til isbjørnemærkninger (Christian Vibe i 1974-75). Han gennemførte den første danske krydsning af Grønlands indlandsis på ski i 1971. Han roede rundt om Grønland i kajak fra 1976 til 2010. Første gennemsejling uden motorkraft i kajak fra Grønland til Alaska (Nordvestpassagen 1988). I 2000 udkom på forlaget Forum "84 grader Nord" en kajakrejse fra Nordøstgrønland nord om Grønland til Thule.

Som arkitekt har John Andersen gennem mange år rejst specielt i islamiske lande fra Marokko til Afghanistan, bl.a. i Yemen. John Andersen har arbejdet i Mustang (Tibet) med registrering af et buddhistisk tempel og i Borneo med registrering af et Iban langhus.

John Andersen har undervist som lektor på Kunstakademiets Arkitektskole i København fra 80'erne, og er i perioder stadig aktiv som underviser.

Andersen har desuden skrevet en del bøger specielt om arktiske emner fra eventyr til historiske ekspeditioner. Den første bog, Mit Grønland, udkom i 1998. Af andre bøger kan nævnes, Pakis og Fjerne Horisonter 2002, genudgivelse af Knud Rasmussens "Min Rejsedagbog" med omfattende efterskrift samt mange andre bøger.

I november 2012 udkom på Gyldendal: Rejser til det lykkelige Arabien. På sporet af Carsten Niebuhr.

I 2014 kørte John Andersen på motorcykel til Kina og hjem gennem Sibirien. Den 5. november 2015 udkom på forlaget Gyldendal bogen. "Silkevejen på Motorcykel". 35.000 km fra Istanbul til Xian. Bogen handler om de gamle karavanehoteller kaldet Karavanseraier, men også om nutidens moteller og hvordan livet i dag udfolder sig, på historiske rejseruter.

John Andersen er medlem af Eventyrernes Klub og har været formand fra 1998 til 2000. I 2012 fik jern Andersen "Aage Krarup Nielsens hæderslegat".  I 2015 blev han optaget som medlem nr. 761 i De Berejstes Klub, og i 2016 blev han tildelt klubbens Folkersenpris.

Under covid pandemien i 2019 & 2020 rejste John Andersen, 12.000 kilometer på motorcykel rundt i hele Sverige. John Andersen fulgte efter "Nils Holgerssons forunderlige rejse gennem Sverige", skrevet af Selma Lagerlöf i 1906 som en geografi og historiebog til skolerne. John Andersen fandt 200 forskellige destinationer i bogen som han besøgte. Overalt i Sverige blev han mødt med den største gæstfrihed og fik mange de lokales viden om den fantastiske bog uddybet.

John Andersen bog "Et motorcykeltræk gennem Sverige" udkom på forlaget Topp of the World i 2021. 

hjemmeside: www.johnandersen.dk

Ekstern henvisning 
 http://www.artebooking.dk/default.aspx?pageId=12&itemId=52[ John Andersen, Arte Booking]  www.johnandersen.dk

Arkitekter fra Danmark
Polarforskere fra Danmark
Faglitterære forfattere fra Danmark
Rejsebogsforfattere fra Danmark i 1900-tallet
Eventyrere fra Danmark
Dansksprogede forfattere fra Danmark
Xishuangbanna

Xishuangbanna (forenklet kinesisk: 西双版纳; traditionel kinesisk: 西雙版納; pinyin: Xīshuāngbǎnnà; Wade-Giles: Hsī-shuāng-pǎn-nà) er et autonomt præfektur for Dai-folket og ligger i provinsen Yunnan i Folkerepublikken Kina ved grænsen til Myanmar og Laos. Det autonome præfektur har et areal på ca. 19.724,5 km², hvoraf 95% er bjergområder. Der er 900.000 indbyggere, med en befolkningstæthed på 46 indb./km² (2007). Hovedstaden Jinghong ligger ved bredden af floden Lancan Jiang som er det kinesiske navn for Mekongfloden.

Administrative enheder 
Det autonome præfektur Xishuangbanna har jurisdiktion over et byamt (市 shì) og 2 amter (县 xiàn).

Etnisk sammensætning 

Autonome præfekturer i Yunnan
John Andersen

John Andersen er navnet på flere personer:

 John Andersen (atlet) (født 1951) – tidligere dansk atlet
 John Andersen (eventyrer) (født 1943) – dansk eventyrer
 John Andersen (fodboldtræner) – dansk fodboldspiller og -træner
El Kantara

El Kantara har flere betydninger:
 El Kantara (Algeriet) – by i Algeriet
 El Kantara (Tunesien) – by i Tunesien
 El Kantara (skib) – fransk skib som deltog i Slaget om Dakar
Imagisme

Imagismen var en retning inden for især anglo-amerikansk litteratur i begyndelsen af 1900-tallet. Imagisterne afviste det følelses- og symbolladede udtryk i den ældre poesi og satte præcise billeder i et klart og skarpt sprog i stedet.

Imagisterne trådte frem som gruppe i den litterære offentlighed i tidsskrifter og i fire antologier mellem 1914 og 1917. De slog til lyd for en tilbagevenden til mere klassiske kvaliteter i det poetiske sprog og eksperimenterede samtidig med utraditionelle former. De ville fokusere på tingen som ting, og ikke tingen som symbol for abstrakte forhold.

I marts 1913 blev imagismens program offentliggjort i tidsskriftet Poetry af Ezra Pound og F.S. Flint med følgende krav til lyrikken:
 Direkte behandling af "tingen", hvad enten subjektivt eller objektivt.
 Ingen brug af ord som ikke bidrager til præsentationen.
 Med hensyn til rytmen: at komponere efter rytmen i den musikalske frase, ikke efter metronomen.
I aprilnummeret stod imagismens måske mest berømte digt, Ezra Pounds haiku-agtige In a Station of the Metro med kun disse 14 ord:
The apparition of these faces in the crowdPetals on a wet, black bough. Eksterne henvisninger 
 "Imagisme" hos Den Store Danske'', DSD
 Om "In a Station of the Metro" . Forskellige forfattere 

Noter

Litteratur
Det 20. århundrede
Xihu

Xihu (西湖; pinyin: Xīhú, = Vestsøen) i Hangzhou i Zhejiang er en sø som er blandt Folkerepublikken Kinas største turistmagneter og et stort rejsemål for bryllupsrejser. Søen er delt i tre dele adskilt med diger, hvoraf to er er opkaldt efter fremstående digtere som virket som mandariner i Hangzhou.
Sudi (苏堤), opkaldt efter Su Dongpo
Baidi (白堤), opkaldt efter Bai Juyi

Vestsøen har fået efterligninger i mange kinesiske byer. Det skal være i alt 36 af dem i Kina, og desuden er der også nogle i Japan.

Billedgalleri 
Billeder fra Xihu

Søer i Kina
Zhejiang
Xihu (flertydig)

Navnet Xihu bruges om flere steder:

 Xihu («Vestsøen») – sø i den subprovinsielle by Hangzhou i provinsen Zhejiang i Folkerepublikken Kina. En række andre søer i kinesiske byer bærer samme navn.
 Xihu, Nanchang – bydistriktet i bypræfekturet Nanchang i provinsen Jiangxi i Folkerepublikken Kina.
 Xihu, Benxi – bydistriktet i byprefekturet Benxi i provinsen Liaoning i Folkerepublikken Kina.
 Xihu, Hangzhou – bydistriktet i den subprovinsielle by Hangzhou i provinsen Zhejiang i Folkerepublikken Kina.
Ceresin

Ceresin er et kulbrinte i voks-form, som bliver udvundet af skifer-voks kendt som ozenit.

Anvendelse
Til produktion af blandt andet:
stearinlys
skosværte
kunstig vaseline
isolation til elektriske kabler
gulvvoks
smøremidler
rustbehandlingsprodukter
medicinske produkter

Ekstern henvisning og kilde
Ceresin, The Free Dictionary (engelsk)

Kulbrinter
Józef Gosławski

Józef Gosławski, fulde navn Józef Jan Gosławski (født 24. april 1908, død 23. januar 1963), var en polsk billedhugger.

Gosławski blev født i Polanówka i det lublinske voivodskab i 1908. Billedhuggeren udkastede mindesmærker, derunder et mindesmærke for Frédéric Chopin i Żelazowa Wola i det masoviske voivodskab. Han lavede også mønter (bland andet 5 og 10 zloty) og medaljer. Gosławski var prismodtager ved flere kunstkonkurrencer og hædredes med fortjenstkorset af Republikken Polen i sølv (Polsk: Srebrny Krzyż Zasługi). Han døde i 1963 i Polens hovedstad Warszawa.

Udstillinger

Enkeltudstillinger

Gruppeudstillinger

Udland

Litteratur

Eksterne henvisninger

Referencer 

Kunstnere fra Polen
Billedhuggere fra Polen
Ningbo

Ningbo (kinesisk skrift: 宁波, pinyin: Níngbō) er en subprovinsiel storby på Ningshaosletten i provinsen Zhejiang ved Kinas kyst til det Østkinesiske Hav. Den har et areal på 9.365 km2, og en befolkning på (2009) til 5.710.000 mennesker med en tæthed på 609.7 indb./km2; 2.218.000 mennesker bor i selve storbyområdet. 

Ningbo er ikke bare en vigtig havneby, men også et af den kinesiske østkysts vigtigste økonomiske kraftcentre. Dens handel med udlandet går tilbage til 600-tallet, og er stadig væsentlig. I 2008 blev rejsetiden til Shanghai kortet ned til to timer af den nybyggede Hangzhoubugtbroen, og dette har yderligere stimuleret Ningbos økonomiske vækst. 

Wushashan kulkraftværk ligger her.

Administration 

Ningbo administerer seks distrikter, tre byer på amtsniveau og to amter. 

 Haishu distrikt (海曙区)
 Jiangdong distrikt (江东区)
 Jiangbei distrikt (江北区)
 Yinzhou distrikt (鄞州区)
 Beilun distrikt (北仑区)
 Zhenhai distrikt (镇海区)
 Yuyao byfylke (余姚市)
 Cixi byfylke (慈溪市)
 Fenghua byfylke (奉化市)
 Xiangshan fylke (象山县)
 Ninghai fylke (宁海县)

Historie 

Ningbo er en af Kinas ældste byer med en historie som går tilbage til 4800 f.Kr. da det var bosættelser knyttet til Hemudukulturen der. Ningbo blev kendt som en vigtig handelshavn ved siden af Yangzhou og Guangzhou under Tang-dynastiet, og var også en vigtig havn under Song-dynastiet.

Ningbo var en af de første fem traktatshavne som blev åbnet for vestlige handelsfolk og andre med Nanjingtraktaten (1842). Under første opiumskrig havde briterne erobret den befæstede indre by efter først at have stormet fæstningsbyen Zhenhai ved mundingen af floden Yong den 10. oktober 1841. 

I 1864 holdt taipingoprørerne byen i seks måneder.

Ningbo var længe kendt for sin traditionelt kinesiske møbelproduktion.

Under anden verdenskrig bombede Japan i 1940 Ningbo med lopper smittet med pest.

Trafik 
Kinas rigsvej 329 går gennem området, fra Hangzhou via Shaoxing og Ningbo til Putuo på Zhoushanøerne.

Myndigheder
Den lokale leder i Kinas kommunistiske parti er Tang Yijun. Borgmester er Qiu Dongyao, pr. 2021.

Referancer 

Subprovinsielle byer i Kina
Zhejiang
Tag der Freiheit: Unsere Wehrmacht

Tag der Freiheit! – Unsere Wehrmacht (oversat: Frihedens dag – Vore væbnede styrker) er en tysk dokumentar- og propagandafilm fra 1935. Filmen er instrueret af Leni Riefenstahl og skildrer det tyske nazistparti NSDAPs partikongres i Nürnberg i 1935.

Indhold
Mens Riefenstahls tidligere film fra rigspartidagene dækkede bredden i arrangementerne, har denne film fokus på Wehrmacht, forsvaret i Nazi-Tyskland. Baggrunden var misnøje fra generalerne, som mente at den tidligere rigspartidagsfilm Triumph des Willens fra 1934 viste for lidt opmærksomhed til de væbnede styrker.

Filmen slutter med en montage af et hagekorsflag til tonerne af den tyske nationalsang Das Lied der Deutschen og filmoptagelser af tyske fly over Nürnberg i hagekorsformation.

Filmen blev anset som tabt efter 2. verdenskrig, men en ukomplet udgave blev fundet i 1970-tallet.

Se også
 Leni Riefenstahl
 Reichsparteitag

Eksterne henvisninger
 
 Riefenstahls sider om filmen

Dokumentarfilm fra Tyskland
Tyske film fra 1935
Film i sort-hvid
Film instrueret af Leni Riefenstahl
Nazi-Tyskland
Kim i cirkus

Kim i cirkus er et livealbum fra 1985 udgivet af Kim Larsen. Det er optaget fra en koncert i Cirkusbygningen i København den 14. april 1984. Albummet indeholder desuden to nye studieindspilninger, "Rita (Maj 45)" og "Sømanden Will den fromme", der blev indspillet i Medley Studio i april 1985.

Kim i cirkus var det andet mest solgte i Danmark i 1985.   Ifølge BT havde albummet i 2007 rundet et salgstal på 285.000 eksemplarer.

Spor 
Albummet blev udgivet på LP, CD og kassettebånd. "Haveje" er udeladt fra LP-udgaven.

LP-udgave

CD-udgave

Medvirkende 
Kim Larsen – sang, guitar
Henning Pold – bas
Søren Wolff – guitar
Phil Barrett – tangenter
Jan Lysdahl – trommer
Poul Bruun – producer
Finn Lyngemark – tekniker, mixer
Claus Pitzner – tekniker
Thomas Brekling – tekniker, mixer ("Rita (Maj 45)" og "Sømanden Will den fromme")
Lene Brøndum – pebermø ("Sømanden Will den fromme")
Ole Frø – fortæller ("Sømanden Will den fromme")
Thomas Grue – letmatros og rytmeguitar ("Sømanden Will den fromme")

Kilder

Noter 

Livealbum fra 1984
Kim Larsen-album
Frederik Peter Grünwaldt

Frederik Peter Grünwaldt (3. august 1840 i København – 10. marts 1923 sammesteds) var en dansk officer, kunstner og kunstsamler.

Grünwaldt var søn af told­assistent, krigsassessor Andreas Peter Grunwaldt (1809-1866) og Caroline Margrethe født Kyhorn (1813-1873), begyndte at male 1858 og blev samme år landkadet, 1861 sekondløjtnant, besøgte derpå Kunstakademiets skoler fra den 1. oktober 1861, blev i januar 1863 elev på modelskolen, men forlod denne på grund af krigen i 1864, under hvilken han udmærkede sig i slaget ved Dybbøl og blev udnævnt til Ridder af Dannebrog. Han blev premierløjtnant 1867, kaptajn 1879, med ophold i Fredericia indtil 1891, derefter i København, og gik af 1892.

I 1870 havde han udstillet et landskab med køer, men hindredes af tjenesten i kunstnerisk virksomhed, indtil han i 1894-95 atter udstillede et par figurbilleder i landskabelig omgivelse med motiver fra Københavns Befæstnings historie. Han fravalgte den kunstneriske karriere til fordel for den militære, og hans produktion er sparsom. Til gengæld fik han betydning som kunstkender. Grünwaldt var rådgiver for vennen Johannes Hage ved mange af indkøbene til Nivaagaardsamlingen, og han erhvervede sig bl.a en samling af J.Th. Lundbyes tegninger, som i dag befinder sig i Den Hirschsprungske Samling. 

Han ægtede den 14. december 1872 Victoria Angelica Schorn f. Haas, datter af vekselmægler Peter Haas og Henriette f. Wengel.

Han er begravet på Garnisons Kirkegård.

Kilder 
 Philip Weilbach, "Frederik Peter Grünwaldt", i Weilbachs Kunstnerleksikon, 2. udg., 1895-96. Online 
 "Frederik Peter Grünwaldt", i: Merete Bodelsen og Povl Engelstoft (red.), Weilbachs Kunstnerleksikon København: Aschehoug 1947-52.
 Majken Meinhardt, "Frederik Peter Grünwaldt", i: Sys Hartmann (red.), Weilbachs Kunstnerleksikon, København: Rosinante 1994-2000.
 

Riddere af Dannebrog
Officerer fra Danmark
Malere fra Danmark
Tegnere fra Danmark
Grafikere fra Danmark
Personer i den 2. Slesvigske Krig fra Danmark
Personer fra København
Danskere i 1800-tallet
Danskere i 1900-tallet
Kunstsamlere fra Danmark
Kasper Østervemb Nielsen

Kasper Østervemb Nielsen (født 21. maj 1991 i Harboøre) er en dansk fodboldspiller, der spiller for Ringkøbing IF. Han har tidligere blandt andet spillet for norske Førde IL.

Karriere

Ungdom 
Østervemb fik sin fodboldopdragelse i hjembyen hos Harboøre Idrætsforening. Senere skiftede han til Holstebro Boldklubs ungdomsafdeling. Inden han blev 18 år skrev han kontrakt med Viborg FF hvor han i starten blev tilknyttet klubbens talenthold i FK Viborg. Her blev han i 2010 årets spiller på U/19 holdet.

Senior

Viborg FF 
Han fik debut for Viborg FFs førstehold 18. april 2010 da han blev indskiftet i 55. minut i Viborg FFs udekamp mod FC Roskilde i 1. division. Siden har han været med i 1. holdstruppen som indskifter, og spillet en del kampe for 2. holdet i Reserveholdsturneringen. I januar 2011 blev VFF og Østervemb enige om at ophæve kontrakten.

Holstebro Boldklub 
I februar 2011 skiftede Østervemb til Holstebro Boldklub i 2. division. Aftalen var kun gældende i et halvt år, da det ville passe med Kasper Østervemb Nielsens afsluttende skolegang på Viborg Handelsskole.

Thisted FC 
I juni skiftede Kasper til Thisted FC.

Referencer 

Fodboldspillere fra Danmark
Fodboldspillere fra Viborg FF
Fodboldspillere fra Holstebro Boldklub
Fodboldspillere fra Thisted FC
Kenneth Skov Nielsen

Kenneth Skov Nielsen (født 30. maj 1993 i Aars) er en dansk professionel fodboldspiller.

Karriere

Ungdom 
Han spillede i Aars Idræts Klub inden han som 17-årig underskrev en 2-årig kontrakt med Viborg FF, hvor han blev tilknyttet klubbens talenthold i FK Viborg. Her blev han i 2009 kåret som årets spiller for klubbens U/19 hold.

Senior 
Han fik debut for Viborg FFs førstehold i starten af sæsonen 2010/11 i 1. division, da han 15. august 2010 blev indskiftet i en hjemmekamp mod FC Vestsjælland. Nogle uger forinden havde han fået omkring 10 minutter i en pokalkamp mod Kjellerup IF. Efter 4 kampe som indskifter i efteråret 2010, valgte Kenneth Skov Nielsen i januar 2011 at indstille fodboldkarrieren i et ukendt tidsrum.

I foråret 2013 skiftede han til 2. divisionsklubben Blokhus FC (senere Jammerbugt FC), hvortil han skiftede fra Aars IK. Han spillede dog i Blokhus FC indtil sommeren 2013.

Referencer

Eksterne henvisninger 

 Spillerprofil på Viborg FFs hjemmeside

Fodboldspillere fra Danmark
Fodboldspillere fra Viborg FF
Personer fra Aars
Kysthospitalet på Refsnæs

Kysthospitalet på Refsnæs er en bygning ved Nyrup Strand på Røsnæs ved Kalundborg, Holbæk Amt. Det var oprindeligt et kysthospital for kirtelsvage børn der blev åbnet  i oktober 1875. På området lå også Refnæsskolen for synshandicappede børn, der i dag hedder Synscenter Refsnæs.

Kysthospitalet blev nedlagt den 31. december 1983, og efter i en periode at have fungeret som flygtningecenter, blev det 2003 omdannet til afdelingen "Kystparken" i et alment boligselskab.

Historie
Det blev opført 1874-75 efter tegninger af arkitekt, etatsråd J.D. Herholdt og på professor, dr.med. Sophus Engelsteds initiativ åbnet i oktober 1875. Foretagendet blev gennemført dels ved frivillige bidrag, dels ved tilskud fra staten, Københavns Kommune og andre institutioner. Hospitalet bestod oprindelig af en hovedbygning og 3 andre isoleret beliggende bygninger, men blev senere udvidet. En ny bygning toges i brug 1895. Hospitalet kunne omkring 1900 optage ca. 130 børn. Ved hospitalet blev der anlagt en 8 tønder land stor plantage og en 4 tdr. stor legeplads bekostede af gehejmeråd Liebe. Ca. 1885 blev rummene udsmykket med dørstykker og vægmalerier af maleren Carl Møller.

I 1898 blev der indrettet en skole for 20 blinde børn i en gammel villa. I 1903 blev der opført en egentlig skolebygning til formålet. Nogle af børnene var også udviklingshæmmede, og blev placeret i en særlig institution til formålet. I 1909 blev skolen udvidet med en inspektør- (senere forstander-) bolig, kedelhus med skorsten og en vestfløj til den bestående hovedbygning. I 1923 modtog skolen også svagsynede børn. 

I 1928 bestod Refsnæsskolen af en hovedskole (afdeling Øst) med ca. 50 elever, en hjælpeskole (afdeling Vest) med ca. 30 elever, et børnehjem med ca. 20 børn, samt Værnehjemmet med ca. 20 beboere. 

I 1960'erne og 70'erne var der behandlingstilbud til børn med Calvé-Legg-Perthes.  Der var ca. 50 sengepladser, og patienter fra Grønland, Færøerne og Danmark. Behandlingen bestod af 2 års indlæggelse, hvoraf 1 år i stræk, ½ år i kørestol og et 1½ med genoptræning på krykker, hvor det sidste år var hjemme. Nogle fik hoften opereret.

I slutningen af 1960'erne blev anlægget moderniseret med skolebygninger, nye boafdelinger og en ny børnehave. Fra 1974 til 1978 blev udvidelsen færdiggjort med en kantine, ambulatorium, centralkøkken, faglokaler og en festsal.

Fredning
Oprindelig ejede Kysthospitalet  store arealer nord og øst for Kystvejen, der i 1988  blev fredet. Det er  et skov- og parkområde på ca. 20 ha nær  Røsnæs sydkyst 2-3 km vest for Kalundborg.

Noter

Kilder 
 Trap Danmark. Bind II. Frederiksborg, Kjøbenhavns, Sorø, Holbæk og Præstø Amter
 Om Synscenter Refsnæs

Etableret i 1875
Ophørt i 1983
Nedlagte hospitaler i Danmark
Bygninger, konstruktioner og anlæg i Kalundborg Kommune
Sandefjord Lufthavn, Torp

Sandefjord Lufthavn Torp, (IATA: TRF, ICAO: ENTO) er en international lufthavn 7,4 kilometer nordøst for Sandefjord, 118 kilometer syd for Oslo, Norge. I 2009 havde lufthavnen 1.842.561 passagerer og 40.952 flyankomster og -afgange. Sandefjord betjener Telemarken og Vestfold som regional lufthavn og Østlandet som lavprislufthavn

Der er tale om den største kommercielle lufthavn i landet, der ikke er ejet af det statslige Avinor.

Historie 
Lufthavnen blev bygget for penge fra NATO lige efter 2. verdenskrig og skulle bruges af en USA ledet NATO styrke og det norske Luftforsvaret. Efter lange og hårde forhandlinger blev det i 1958 tilladt at bruge området til civilt rutetrafik, og der blev bygget en civil passagerterminal.

Navnet Torp kommer fra den tidligere norske statsminister Oscar Torp.

Flyselskaber og destinationer

Passagertal

Eksterne henvisninger 

 Sandefjord Lufthavn Torp officielle hjemmeside

Lufthavne i Norge
Vestfold
Etableret i 1958
Lufthavn, Torp
Coast Air

Coast Air var et regionalt flyselskab med base på Haugesund Lufthavn, Karmøy Kommune i Norge. Det var Norges 4. største flyselskab og fløj primært indenrigsruter ved Vestlandet, men havde også en enkelt rute til København.

Historie 
Selskabet blev oprettet i 1988 på resterne af Coast Aero Center der var gået konkurs samme år, efter at havde eksisteret siden 1975. Den 23. januar 2008 om morgenen meddelte ejer Trygve Seglem at selskabet i løbet af natten havde besluttet at indgive konkursbegæring, og alt flyvning blev øjeblikkelig indstillet samt 95 ansatte afskediget.

Referencer

Eksterne henvisninger 

Tidligere flyselskaber fra Norge
Karmøy
Etableret i 1988
Ophørt i 2008
Haugesund Lufthavn, Karmøy

Haugesund Lufthavn, Karmøy, (IATA: HAU, ICAO: ENHD) er en lufthavn der ligger på en ø syd for byen Haugesund på fastlandet i Karmøy Kommune, Rogaland, Norge. I 2009 ekspederede den 532.352 passagerer. Den åbnede i 1975 og drives at det statslige selskab Avinor.

Lufthavnen ligger helt ud til Nordsøen og er derfor en af det mest udsatte i landet, på grund af tåge og stærk vind.

Flyselskaber og destinationer

Eksterne henvisninger 
 Haugesund Lufthavn, Karmøys officielle hjemmeside 

Lufthavne i Norge
Karmøy
Etableret i 1975
Lufthavn, Karmøy
Scandinavian World Cruises

Scandinavian World Cruises (SWC) er et datterselskab til danske DFDS, hvis moderselskab er J. Lauritzen. SWC blev siden til selskabet Seaescape, som drev skibet Scandinavian Star, som brændte 7. april 1990.

Rederier
DFDS
Graduale

Graduale (af latin responsorium graduale 'vekselsang på altertrinene') kaldes
i den katolske kirkes messe det afsnit af skriften
– for det meste af Davids Salmer – som
synges mellem epistelen og evangeliet, medens
præsten endnu står på trinene (gradus)
op til alteret eller læsepulten. Graduale bruges også om den bog hvori messens samtlige sange findes optegnet.

Kilde 
 Opslag af dr.phil. L. Moltesen i Salmonsens Konversationsleksikon bd. 10, s. 5

Se også 
 Antifonale – Antifoni

Eksterne henvisninger 
 "Graduale" hos Den Store Danske, DSD
 "Ugglan" bd 10, spalte 71 (Nordisk familjebok)

Liturgi
Romerskkatolske kirke
Johan Thorsøe

Johan Niels Martinus Thorsøe (29. oktober 1834 i København – 5. august 1909 sammesteds) var en alsidig dansk tegner, litograf og fotograf.

Thorsøes forældre var skomagermester Johan Julius Thorsøe og Ludevine Frederikke født Nielsen. Han blev uddannet som litograf hos Emil Bærentzen og C.M. Tegner. Han tilegnede sig også den fotografiske teknik og arbejdede som kunstner i Sverige fra 1857, hvor han videreuddannede sig i litografien på kunstakademiet i Stockholm. I den svenske hovedstad udførte han også nogle værker. Dernæst arbejdede han som fotograf, først i Örebro 1860-61, siden i Borgå (Porvoo) Finland 1861-62 og var derefter ansat i fotograffirmaet Budtz Müller & Co. i København.

Han har – uden selv at have stentrykkeri – udført en lang række portrætter og portrætgrupper af den kgl. familie, således af Frederik VII, Christian IX og dennes slægt for forskellige billedforlag, bl.a. i serierne Kjøbenhavnske Litografier (ca. 1863) og Danske Litografier (1869). Desuden har han tegnet og litograferet portrætter af skolemanden Jens Holbech (1869), politikeren J.A. Hansen (1877), kapelmusikus Valdemar Schiøtt (1879) og J.B.S. Estrup (1887). Derudover bidrog han med illustrationer til Danmarks industrielle Etablissementer (1887-89).

Han er repræsenteret i Kobberstiksamlingen.

Johan Thorsøe er begravet på Holmens Kirkegård.

Kilder 
 H.S.H., "Johan Thorsøe", i: Merete Bodelsen og Povl Engelstoft (red.), Weilbachs Kunstnerleksikon København: Aschehoug 1947-52.
 Laura Bjerrum, "Johan Thorsøe", i: Sys Hartmann (red.), Weilbachs Kunstnerleksikon, København: Rosinante 1994-2000.

Eksterne henvisninger

 

Personer fra København
Tegnere fra Danmark
Fotografer fra Danmark
Danskere i 1800-tallet
Litografer fra Danmark